Diari Oficial de la Generalitat Valenciana


Sumari del DOGV 5602, del 19-09-2007 (2007/11945)

ORDE de 27 d'agost de 2007, de la Conselleria d'Educació, per la qual es modifica l'autorització al centre docent privat d'Educació Infantil El Rollet de Canet d'en Berenguer.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5602

Data del DOGV
:   19-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11796


Data del document
:   27-08-2007

Organisme emissor
:   Conselleria d'Educació

Tipus de document
:   Ordre

Descriptors 

:   * Canet d'en Berenguer
    * centre d'ensenyament
    * ensenyament privat
    * educació preescolar

ORDE de 27 d'agost de 2007, de la Conselleria d'Educació, per la qual es modifica l'autorització al centre docent privat d'Educació Infantil El Rollet de Canet d'en Berenguer. [2007/11233]  
L'expedient s'ha iniciat a instància del promotor-titular del centre docent privat El Rollet, número de codi 40687692, situat a l'avinguda del Mediterrani, s/n, de Canet d'en Berenguer, en sol·licitud de canvi d'ús per edats de les aules autoritzades d'Educació Infantil, primer cicle.  
Mitjançant l'Orde de 24 de juliol de 2006 (DOGV de 30.08.2006), la conselleria de Cultura, Educació i Esport establix una composició resultant de 3 unitats d'Educació Infantil, primer cicle, amb 48 llocs escolars, desglossada en 1 unitat per a xiquets d'1 a 2 anys, amb 13 llocs escolars, i 2 unitats per a xiquets de 2 a 3 anys, amb 35 llocs escolars.  
Atés que el canvi d'ús de les aules, quant a les edats dels escolars, no modifica ni les instal·lacions aprovades, verificades per la Unitat Tècnica, ni el professorat requerit per a impartir les ensenyances de primer cicle d'Educació Infantil ja autoritzades.  
Atés que, de l'informe del Servici de Projectes i Construccions Educatives d'esta conselleria de data 4 de juliol de 2007, es desprén que, utilitzant les mateixes instal·lacions, amb el nou ús de les aules la capacitat total del centre passarà a tenir 46 llocs escolars.  
Vistes la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); el Reial Decret 1004/1991, de 14 de juny (BOE de 26.06.1991), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onze de la Llei Orgànica 2/2006 d'Educació; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell,  
ORDENE  
Únic  
Autoritzar, amb efectes des de l'inici del curs escolar 2007/2008, la modificació al centre que a continuació s'indica, en els termes que s'especifiquen, de conformitat amb la normativa vigent.  
Denominació genèrica del centre: Centre Privat d'Educació Infantil  
Denominació específica del centre: El Rollet  
Titular: Escola Infantil El Rollet, Cooperativa Valenciana  
Domicili: av. Mediterrani, s/n   
Localitat: Canet d'en Berenguer (46379)  
Província: València  
Codi: 35089766  
Modificació que s'autoritza:  
S'autoritza el canvi d'ús d'una unitat d'Educació Infantil, primer cicle, per a xiquets de 2 a 3 anys, amb 15 llocs escolars, per una unitat per a xiquets d'1 a 2 anys, amb 13 llocs escolars, de manera que el centre queda configurat, en la seua totalitat, amb la següent composició:  
3 unitats d'Educació Infantil, primer cicle, amb 46 llocs escolars, distribuïts així:  
- 2 unitats per a escolars d'1 a 2 anys, amb 13 llocs escolars cada una.  
1 unitat per a escolars de 2 a 3 anys, amb 20 llocs escolars.  
DISPOSICIÓ ADDICIONAL  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes el dia de la seua publicació al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes des de l'endemà de la notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació, segons corresponga.  
València, 27 d'agost de 2007  
El conseller d'Educació,  
Alejandro Font de Mora Turón